title: 2007/639/EZ: Odluka Komisije od 2. listopada 2007. o utvrđivanju zajedničkog obrasca za dostavu podataka i informacija u skladu s Uredbom (EZ) br. 850/2004 Europskog parlamenta i Vijeća o postojanim organskim onečišćujućim tvarima (priopćena pod brojem dokumenta C(2007) 4409)

text:
                  15/Sv. 31

                  HR

                  Službeni list Europske unije

                  45

            32007D0639

                  L 258/39

                  SLUŽBENI LIST EUROPSKE UNIJE

         ODLUKA KOMISIJE
         od 2. listopada 2007.
         o utvrđivanju zajedničkog obrasca za dostavu podataka i informacija u skladu s Uredbom (EZ) br. 850/2004 Europskog parlamenta i Vijeća o postojanim organskim onečišćujućim tvarima
         (priopćena pod brojem dokumenta C(2007) 4409)
         (2007/639/EZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske zajednice,
         uzimajući u obzir Uredbu (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (1), a posebno njezin članak 12. stavak 4.,
         budući da:

                     (1)

                     U članku 12. Uredbe (EZ) br. 850/2004 od država članica se zahtijeva da Komisiji redovito dostavljaju različite podatke i informacije.

                     (2)

                     Treba utvrditi zajednički obrazac za dostavu tih podataka i informacija.

                     (3)

                     Mjere predviđene ovom Odlukom u skladu su s mišljenjem Odbora uspostavljenog člankom 29. Direktive Vijeća 67/548/EEZ (2),

               DONIJELA JE OVU ODLUKU:

            Članak 1.
            Države članice dostavljaju Komisiji podatke i informacije koje se traže u skladu s člankom 12. stavcima 1., 2. i 3. Uredbe (EZ) br. 850/2004 u obliku utvrđenom u Prilogu ovoj Odluci.

            Članak 2.
            Ova je Odluka upućena državama članicama.

            Sastavljeno u Bruxellesu 2. listopada 2007.

                  Za Komisiju

               Stavros DIMAS

                  Član Komisije

            (1)  SL L 158, 30.4.2004., str. 7. Ispravljeno u SL L 229, 29.6.2004., str. 5.

            (2)  SL 196, 16.8.1967., str. 1. Direktiva kako je zadnje izmijenjena Direktivom 2006/121/EZ Europskog parlamenta i Vijeća (SL L 396, 30.12.2006., str. 850.).

            PRILOG

               Obrazac za podnošenje podataka i informacija u skladu s člankom 12. Uredbe (EZ) br. 850/2004 o postojanim organskim onečišćujućim tvarima

            A.   Godišnje izvješće o kontroli proizvodnje i stavljanju na tržište (članak 12. stavak 2.)

               Odjeljak I.:   Opće informacije

            1.   Država članica:
            2.   Ime i funkcija osobe za kontakt:
            3.   Puni naziv ustanove:
            4.   Poštanska adresa:
            5.   Telefonski broj:
            6.   Broj telefaksa:
            7.   Adresa elektroničke pošte:
            8.   Datum izvješća (dd/mjesec/gggg):

               Odjeljak II.:   Kontrola proizvodnje, stavljanje na tržište

            1.   Proizvodnja tvari navedenih u Prilozima I. ili II. Uredbi (EZ) br. 850/2004 (dalje u tekstu: „Prilog I. ili II.”)
            1.1.   Godina za koju se podnosi izvješće:
            1.2.   Je li neka od kemikalija navedenih u Prilogu I. ili II. bila proizvedena u vašoj državi članici tijekom razdoblja na koje se odnosi ovo izvješće? (Da/Ne)
            1.2.1.   Ako je odgovor na pitanje 1.2. „Da”, molimo navedite naziv tvari i odgovarajuće proizvedene količine (u kg).
            2.   Stavljanje na tržište tvari navedenih u Prilogu I. ili II.
            2.1.   Godina za koju se podnosi izvješće:
            2.2.   Je li neka od kemikalija navedenih u Prilogu I. ili II. bila stavljena na tržište u vašoj državi članici ili izvezena iz vaše države članice tijekom razdoblja na koje se odnosi ovo izvješće? (Da/Ne)
            2.2.1.   Ako je odgovor na pitanje 2.2. „Da”, molimo navedite nazive tvari i odgovarajuće količine (u kg) koje su bile izvezene i/ili stavljene na tržište. U slučaju izvoza ili uvoza, molimo navedite zemlju(-e) izvoza ili uvoza.
            B.   Trogodišnje izvješće o primjeni Uredbe (EZ) br. 850/2004 (članka 12. stavaka 1. i 3.)

               Odjeljak I.:   Opće informacije

            1.   Država članica:
            2.   Ime i funkcija osobe za kontakt:
            3.   Puni naziv ustanove:
            4.   Poštanska adresa:
            5.   Telefonski broj:
            6.   Broj telefaksa:
            7.   Adresa elektroničke pošte:
            8.   Datum izvješća (dd/mjesec/gggg):

               Odjeljak II.:   Zalihe

            1.   Postoje li u vašoj državi članici prijavljene zalihe bilo koje od tvari navedenih u Prilogu I. ili II., čija je uporaba dopuštena? (Da/Ne)
            1.1.   Ako je odgovor na pitanje 1. „Da”, molimo navedite nazive tvari. Za svaku navedenu tvar navedite godinu kada je svaka zaliha bila utvrđena, vrstu zalihe, sadržaj (% ili mg/kg), količinu (kg), lokaciju i mjere poduzete za upravljanje tom zalihom.
            2.   Postoje li u vašoj državi članici prijavljene zalihe bilo koje od tvari navedenih u Prilogu I. ili II., čija uporaba nije dopuštena? (Da/Ne)
            2.1.   Ako je odgovor na pitanje 2. „Da”, molimo navedite nazive tvari. Za svaku navedenu tvar navedite godinu kad je svaka zaliha bila utvrđena, vrstu zalihe, sadržaj (% ili mg/kg), količinu (kg), lokaciju i mjere poduzete za upravljanje tom zalihom.

               Odjeljak III:   Smanjenje, smanjivanje na najmanju mjeru i potpuni prestanak ispuštanja

            1.   Je li vaša država članica razvila akcijski plan za tvari navedene u Prilogu III. Uredbi (EZ) br. 850/2004 (dalje u tekstu: „Prilog III.”)? (Da/Ne)
            1.1.   Ako je odgovor na pitanje 1. „Ne”, molimo navedite razloge.
            1.2.   Ako je odgovor na pitanje 1. „Da”, molimo navedite nazive tvari za koje posjedujete podatke o ispuštanju. Za svaku navedenu tvar navedite za koju sastavnicu okoliša (tj. zrak, voda, tlo) posjedujete podatke o ispuštanju. Za svaku navedenu sastavnicu okoliša navedite podatke o ispuštanjima u g TEQ/godina (WHO-TEF (1) 2005.) ili u kg/godina.
            2.   Je li vaša država članica razvila mjere za utvrđivanje izvora tvari navedenih u Prilogu III.? (Da/Ne)
            2.1.   Ako je odgovor na pitanje 2. „Da”, molimo opišite razvijene mjere.
            3.   Je li vaša država članica razvila mjere za karakterizaciju izvora tvari navedenih u Prilogu III.? (Da/Ne)
            3.1.   Ako je odgovor na pitanje 3. „Da”, molimo opišite razvijene mjere.
            4.   Je li vaša država članica razvila mjere za smanjivanje na najmanju mjeru izvora tvari navedenih u Prilogu III.? (Da/Ne)
            4.1.   Ako je odgovor na pitanje 4. „Da”, molimo opišite razvijene mjere.

               Odjeljak IV.:   Provedbeni planovi

            1.   Je li vaša država članica razvila Nacionalni provedbeni plan (NIP) u skladu s člankom 7. Stockholmske konvencije o postojanim organskim onečišćujućim tvarima? (Da/Ne)
            1.1.   Ako je odgovor na pitanje 1. „Ne”, molimo navedite razloge.
            1.2.   Ako je odgovor na pitanje 1. „Da”, molimo navedite datume kada je dostavljen Tajništvu Stockholmske konvencije, Komisiji i drugim državama članicama.
            1.2.1.   Jeste li javnosti dovoljno rano i učinkovito omogućili sudjelovanje u razvijanju vašeg NIP-a? (Da/Ne)
            1.2.1.1.   Ako je odgovor na pitanje 1.2.1. „Ne”, molimo navedite razloge.
            1.2.1.2.   Ako je odgovor na pitanje 1.2.1. „Da”, molimo ukratko opišite način.

               Odjeljak V.:   Praćenje stanja

            1.   Je li vaša država članica donijela program praćenja prisutnosti dioksina, furana i PCB-a u okolišu? (Da/Ne)
            1.1.   Ako je odgovor na pitanje 1. „Ne”, molimo navedite razloge.
            1.2.   Ako je odgovor na pitanje 1. „Da”, molimo navedite nazive tvari za koje imate podatke o praćenju stanja. Za svaku navedenu tvar i svaki program praćenja stanja navedite razdoblje i ciljeve programa praćenja, vrstu mjesta uzorkovanja (npr. kritične točke, mjesto nesreće, osnovni opis situacije), geografsku lokaciju, primijenjenu analitičku metodu, sastavnice okoliša gdje su uzeti uzorci tvari, utvrđene vrijednosti (srednju vrijednost, medijan, najveću vrijednost, najmanju vrijednost, broj uzoraka) i kako doći do tih podataka.

               Odjeljak VI.:   Razmjena informacija

            1.   Je li vaša država članica uspostavila mehanizam razmjene informacija? (Da/Ne)
            1.1.   Ako je odgovor na pitanje 1. „Ne”, molimo navedite razloge.
            1.2.   Ako je odgovor na pitanje 1. „Da” i ako mehanizam razmjene informacija nije dio vašeg NIP-a, molimo opišite ga.
            2.   Je li vaša država članica poduzela bilo kakve mjere s ciljem promicanja i lakšeg provođenja programa podizanja svijesti o postojanim organskim onečišćujućim tvarima? (Da/Ne)
            2.1.   Ako je odgovor na pitanje 2. „Ne”, molimo navedite razloge.
            2.2.   Ako je odgovor na pitanje 2. „Da”, molimo opišite poduzete mjere.
            3.   Je li vaša država članica poduzela bilo kakve mjere s ciljem promicanja i omogućavanja javnog informiranja o postojanim organskim onečišćujućim tvarima? (Da/Ne)
            3.1.   Ako je odgovor na pitanje 3. „Ne”, molimo navedite razloge.
            3.2.   Ako je odgovor na pitanje 3. „Da”, molimo opišite poduzete mjere.
            4.   Je li vaša država članica poduzela bilo kakve mjere s ciljem promicanja i omogućavanja osposobljavanja radnika, znanstvenika, predavača te tehničkog i rukovodećeg osoblja u vezi s postojanim organskim onečišćujućim tvarima? (Da/Ne)
            4.1.   Ako je odgovor na pitanje 4. „Ne”, molimo navedite razloge.
            4.2.   Ako je odgovor na pitanje 4. „Da”, molimo opišite poduzete mjere.

               Odjeljak VII.:   Tehnička pomoć

            1.   Je li vaša država članica drugim zemljama pružila tehničku i financijsku pomoć za razvoj i jačanje njihovih kapaciteta za potpuno ispunjavanje njihovih obveza u skladu sa Stockholmskom konvencijom o postojanim organskim onečišćujućim tvarima? (Da/Ne)
            1.1.   Ako je odgovor na pitanje 1. „Ne”, molimo navedite razloge.
            1.2.   Ako je odgovor na pitanje 1. „Da”, molimo navedite zemlju(-e) i vrstu pomoći.

               Odjeljak VIII.:   Kazne

            1.   Kazne
            1.1.   Kako vaša država članica utvrđuje pravila o kaznama koje se primjenjuju na kršenje odredaba Uredbe (EZ) br. 850/2004?
            1.2.   Koje su mjere poduzete kako bi se osigurala provedba pravila o kaznama?
            2.   Prekršajni postupak
            2.1.   Je li vaša država članica pokrenula neki prekršajni postupak radi kršenja Uredbe (EZ) br. 850/2004?
            2.2.   Ako je odgovor na pitanje 2.1. „Da”, molimo navedite koji se članak Uredbe odnosi na to kršenje, ukratko opišite prekršaj i navedite kaznu određenu za prekršitelja.

               (1)  Faktori ekvivalentne toksičnosti Svjetske zdravstvene organizacije za poliklorirane dibenzo-p-dioksine i dibenzofurane te koplanarne poliklorirane bifenile.


Odluka Komisije od 25/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7218 - BROOKFIELD / APMTNA / APMT ELIZABETH) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 24/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7550 - CRH / HOLCIM LAFARGE DIVESTMENT BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 16/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6878 - ALIOR BANK / ERSTE GROUP BANK / POLBITA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 22/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7900 - CVC CAPITAL PARTNERS / USS WAY LP / MOTO HOLDINGS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6875 - TENNET OFFSHORE / MITSUBISHI CORPORATION / TENNET OFFSHORE 8) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka Komisije od 9. prosinca 2009. o izmjeni popisa biljnih tvari, pripravaka i njihovih kombinacija za uporabu u tradicionalnim biljnim lijekovima (priopćena pod brojem dokumenta C(2009) 9703)  Tekst značajan za EGP

text:
               13/Sv. 59

               HR

               Službeni list Europske unije

               128

         32010D0030

               L 012/14

               SLUŽBENI LIST EUROPSKE UNIJE

         ODLUKA KOMISIJE
   od 9. prosinca 2009.
   o izmjeni popisa biljnih tvari, pripravaka i njihovih kombinacija za uporabu u tradicionalnim biljnim lijekovima
   (priopćena pod brojem dokumenta C(2009) 9703)
   (Tekst značajan za EGP)
   (2010/30/EU)
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice koji se odnosi na lijekove za primjenu kod ljudi  (1), a posebno njezin članak 16. točku (f),
   uzimajući u obzir mišljenja Europske agencije za lijekove, koja je 10. siječnja 2008. i 6. ožujka 2008. sastavio Odbor za biljne lijekove,
   budući da:

               (1)

               „Eleutherococcus senticosus (Rupr. et Maxim.) Maxim” i „Echinacea purpurea (L.) Moench” udovoljavaju zahtjevima iz Direktive 2001/83/EZ. „Eleutherococcus senticosus (Rupr. et Maxim.) Maxim” i „Echinacea purpurea (L.) Moench” mogu se smatrati biljnim tvarima, biljnim pripravcima ili njihovim kombinacijama.

               (2)

               Stoga je prikladno uključiti „Eleutherococcus senticosus (Rupr. et Maxim.) Maxim” i „Echinacea purpurea (L.) Moench” u Popis biljnih tvari, pripravaka i njihovih kombinacija za uporabu u tradicionalnim biljnim lijekovima, uspostavljen u Prilogu I. Odluci Komisije 2008/911/EZ  (2).

               (3)

               Odluku 2008/911/EZ bi stoga trebalo na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za lijekove za primjenu kod ljudi,

         DONIJELA JE OVU ODLUKU:
   Članak 1.
   Odluka 2008/911/EZ mijenja se kako slijedi:

               1.

               Prilog I. mijenja se u skladu s Prilogom I. ovoj Odluci.

               2.

               Prilog II. mijenja se u skladu s Prilogom II. ovoj Odluci.

         Članak 2.
   Ova Odluka je upućena državama članicama.

      Sastavljeno u Bruxellesu 9. prosinca 2009.

            Za Komisiju

         Günter VERHEUGEN

            Potpredsjednik

      (1)  SL L 311, 28.11.2001., str. 67.

      (2)  SL L 328, 6.12.2008., str. 42.
   PRILOG I.
   U Prilogu I. Odluci 2008/911/EZ umeću se sljedeće dvije tvari nakon „Calendula officinalis L.”:

               —

               „Echinacea purpurea (L.) Moench”.

               —

               „Eleutherococcus senticosus (Rupr. et Maxim.) Maxim”

         PRILOG II.
   U Prilogu II. Odluci 2008/911/EZ nakon unosa koji se odnosi na „Calendula officinalis L.” umeće se sljedeće:

         „UNOS U POPISU ZAJEDNICE ZA ECHINACEA PURPUREA (L.) MOENCH, HERBA RECENS

         Znanstveni naziv biljke

         Echinacea purpurea (L.) Moench

         Botanička porodica

         Asteraceae

         Biljna tvar

      Zelen purpurne rudbekije

         Uobičajeni naziv biljne tvari na svim službenim jezicima EU-a

                  BG (bălgarski): пурпурна ехинацея, пресен стрък

                  CS (čeština): čerstvá nať třapatky nachové

                  DA (dansk): Purpursolhat, frisk urt

                  DE (deutsch): Purpursonnenhutkraut, frisch

                  EL (elliniká): Πόα Εχινάκεας της πορφυράς

                  EN (English): purple coneflower herb

                  ES (español): Equinácea purpúrea, partes aéreas incluidas sumidades floridas

                  ET (eesti keel): punane siilkübar

                  FI (suomi): kaunopunahattu, tuore verso

                  FR (français): parties aériennes fraîches d’échinacée pourpre

                  HU (magyar): bíbor kasvirág virágos hajtása

                  IT (italiano): Echinacea purpurea, pianta fresca

                  LT (lietuvių kalba): rausvažiedžių ežiuolių žolė

                  LV (latviešu valoda): purpursarkanās ehinacejas laksti

                  MT (malti): Echinacea Vjola

                  NL (nederlands): rood zonnehoedkruid

                  PL (polski): jeżówka purpurowa, świeże ziele

                  PT (português): Equinácea, partes aéreas floridas

                  RO (română): iarbă proaspătă de Echinacea, pălăria soarelui

                  SK (slovenčina): echinacea purpurová, čerstvá vňať

                  SL (slovenščina): sveža zel škrlatne ehinaceje

                  SV (svenska): röd solhatt, färsk ört

                     IS (íslenska): Sólhattur

                     NO (norsk): Rød solhatt

         Biljni pripravak (pripravci)

      Istisnuti sok i suhi istisnuti sok iz svježih vršnih cvatućih dijelova.

         Monografija Europske farmakopeje

      N/A

         Indikacija(-e)

      Tradicionalni biljni lijek za liječenje malih površinskih rana.
      Proizvod je tradicionalni biljni lijek za primjenu kod navedenih indikacija koje se isključivo temelje na dugotrajnoj uporabi.

         Vrsta tradicije

      Europska.

         Određena jačina

      10 do 20 g/100 g istisnutog soka ili ekvivalentna količina suhog istisnutog soka u tekućim ili polučvrstim farmaceutskim oblicima.

         Određeno doziranje

         Adolescenti stariji od 12 godina, odrasli, starije osobe

      Mala količina masti nanosi se na zahvaćeno područje 2-3 puta dnevno.
      Ne preporučuje se primjena kod djece mlađe od 12 godina (vidjeti ispod ‚Posebna upozorenja i mjere opreza pri uporabi’).

         Put primjene

      Primjena na koži (kutano).

         Trajanje primjene ili ograničenja vezana uz trajanje primjene

      Ne primjenjivati lijek dulje od tjedan dana.
      Ako simptomi ustraju tijekom primjene lijeka, potrebno se savjetovati s liječnikom ili osposobljenim zdravstvenim radnikom.

         Ostali podaci potrebni za sigurnu primjenu

         Kontraindikacije

      Preosjetljivost na djelatnu tvar ili na biljke iz porodice Asteraceae (Compositae).

         Posebna upozorenja i mjere opreza pri uporabi

      Ako se pojave znakovi upale kože, potrebno se savjetovati s liječnikom.
      Ne preporučuje se primjena kod djece mlađe od 12 godina jer sigurnost primjene nije dovoljno dokumentirana.

         Interakcije s drugim lijekovima i drugi oblici interakcija

      Nije zabilježeno.

         Trudnoća i dojenje

      Nema podataka o primjeni na kožu tijekom trudnoće i dojenja.
      Proizvodi koji sadrže ehinaceju (rudbekiju) ne bi se trebali nanositi na grudi dojilja.

         Utjecaj na sposobnost upravljanja vozilima i rada na strojevima

      Nisu provedene studije o utjecaju na sposobnost upravljanja vozilima i strojevima.

         Nuspojave

      Mogu se pojaviti reakcije preosjetljivosti (lokalni osip, kontaktni dermatitis, ekcem i angioedem usnica).
      Učestalost nepoznata.
      Ako se pojave nuspojave koje nisu gore spomenute, potrebno se savjetovati s liječnikom ili osposobljenim zdravstvenim radnikom.

         Predoziranje

      Nema podataka o predoziranju.

         UNOS U POPISU ZAJEDNICE ZA ELEUTHEROCOCUS SENTICOSUS (RUPR. ET MAXIM.) MAXIM., RADIX

         Znanstveni naziv biljke

         Eleutherococcus senticosus (Rupr. et Maxim.) Maxim.

         Botanička porodica

         Araliaceae

         Biljna tvar

      korijen sibirskoga ginsenga

         Uobičajeni naziv biljne tvari na svim službenim jezicima EU-a

      BG (bălgarski): елеутерокок, корен
      CS (čeština): eleuterokokový kořen
      DA (dansk): Russisk rod
      DE (deutsch): Taigawurzel
      EL (elliniká): Pίζα Eλευθεροκόκκου
      EN (English): Eleutherococcus root
      ES (español): Eleuterococo, raíz de
      ET (eesti keel): eleuterokokijuur
      FI (suomi): venäjänjuuren juuri
      FR (français): racine d’éleuthérocoque (racine de ginseng sibérien)
      HU (magyar): Szibériai ginszeng gyökér (tajga gyökér)
      IT (italiano): Eleuterococco radice
      LT (lietuvių kalba): Eleuterokokų šaknys
      LV (latviešu valoda): eleiterokoka sakne
      MT (malti): Għerq ta’ l-elewterokokku
      NL (nederlands): Russische ginsengwortel
      PL (polski): korzeń eleuterokoka
      PT (português): Raiz de Ginseng Siberiano
      RO (română): Rădăcină de ginseng siberian
      SK (slovenčina): Všehojovcový koreň
      SL (slovenščina): korenina elevterokoka
      SV (svenska): Rysk rot

         IS (íslenska):
      Síberíu ginseng, rót

         NO (norsk):
      Russisk rot

         Biljni pripravak (pripravci)

      Usitnjena biljna tvar za pripravu biljnog čaja
      Tekući ekstrakt (1:1, etanol 30-40 % v/v)
      Suhi ekstrakt (13-25: 1, etanol 28-40 % v/v)
      Suhi ekstrakt (17-30: 1, etanol 70 % v/v)
      Suhi vodeni ekstrakt (15-17: 1)
      Tinktura (1:5, etanol 40 % v/v)

         Monografija Europske farmakopeje

      Korijen sibirskoga ginsenga – Eleutherococci radix (ref.: 01/2008: 1419 ispravljeno 6.0)

         Indikacija(-e)

      Tradicionalni biljni lijek za simptome astenije poput umora i slabosti.
      Proizvod je tradicionalni biljni lijek za primjenu kod navedenih indikacija koje se isključivo temelje na dugotrajnoj uporabi.

         Vrsta tradicije

      Kineska, europska.

         Određena jačina

      Nije primjenljivo.

         Određeno doziranje

         Adolescenti stariji od 12 godina, odrasli, starije osobe

      Biljni pripravci.
      Dnevna doza.
      Usitnjena biljna tvar kao biljni čaj: 0,5-4 g.
      Priprema čaja: 0,5 do 4 g usitnjene biljne tvari za pripravu infuza (oparka) u 150 ml proključale vode.
      Učestalost doziranja: 150 ml čaja treba podijeliti na jednu do tri doze koje se uzimaju tijekom dana.
      Tekući ekstrakt: 2-3 ml.
      Suhi ekstrakti (etanol 28-70 % v/v) koji odgovaraju 0,5-4 g sušenog korijena.
      Suhi vodeni ekstrakt (15-17:1): 90-180 mg.
      Tinktura: 10-15 ml.
      Dnevna se doza može uzeti u jednoj do tri doze.
      Ne preporučuje se primjena kod djece mlađe od 12 godina (vidjeti ispod ‚Posebna upozorenja i mjere opreza pri uporabi’).

         Put primjene

      Oralna primjena (kroz usta).

         Trajanje primjene ili ograničenja vezana uz trajanje primjene

      Ne uzimati dulje od 2 mjeseca.
      Ako simptomi ustraju dulje od 2 tjedna tijekom primjene lijeka, potrebno se savjetovati s liječnikom ili osposobljenim zdravstvenim radnikom.

         Ostali podaci potrebni za sigurnu primjenu

         Kontraindikacije

      Preosjetljivost na djelatnu tvar.
      Arterijska hipertenzija.

         Posebna upozorenja i mjere opreza pri uporabi

      Ne preporučuje se primjena kod djece mlađe od 12 godina zbog nedostatka dovoljnog iskustva.
      Ako simptomi ustraju tijekom primjene lijeka, potrebno se savjetovati s liječnikom ili osposobljenim zdravstvenim radnikom.

         Interakcije s drugim lijekovima i drugi oblici interakcija

      Nije zabilježeno.

         Trudnoća i dojenje

      Nije utvrđena sigurnost primjene tijekom trudnoće i dojenja.
      Zbog nedostatka dovoljnih podataka ne preporučuje se primjena tijekom trudnoće i dojenja.

         Utjecaj na sposobnost upravljanja vozilima i rada na strojevima

      Nisu provedene studije o utjecaju na sposobnost upravljanja vozilima i strojevima.

         Nuspojave

      Može se pojaviti nesanica, razdražljivost, tahikardija i glavobolje. Učestalost nepoznata.

         Predoziranje

      Nema podataka o predoziranju.”


title: 2007/220/EZ: Odluka Komisije od 4. travnja 2007. o izmjeni Odluke 2003/250/EZ u pogledu produljenja trajanja privremenih odstupanja od određenih odredaba Direktive Vijeća 2000/29/EZ u vezi s biljkama jagode ( Fragaria L.) namijenjenih sadnji, osim sjemena, podrijetlom iz Republike Južne Afrike (priopćena pod brojem dokumenta C(2007) 1454)

text:
               03/Sv. 45

               HR

               Službeni list Europske unije

               299

         32007D0220

               L 095/50

               SLUŽBENI LIST EUROPSKE UNIJE

         ODLUKA KOMISIJE
   od 4. travnja 2007.
   o izmjeni Odluke 2003/250/EZ u pogledu produljenja trajanja privremenih odstupanja od određenih odredaba Direktive Vijeća 2000/29/EZ u vezi s biljkama jagode (Fragaria L.) namijenjenih sadnji, osim sjemena, podrijetlom iz Republike Južne Afrike
   (priopćena pod brojem dokumenta C(2007) 1454)
   (2007/220/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
   budući da:

               (1)

               U skladu s Direktivom 2000/29/EZ, biljke jagode (Fragaria L.) namijenjene sadnji, osim sjemena, podrijetlom iz neeuropskih zemalja, isključujući mediteranske zemlje, Australiju, Novi Zeland, Kanadu i kontinentalne države Sjedinjenih Američkih Država, načelno se ne smiju unositi u Zajednicu. Međutim, ta Direktiva dozvoljava odstupanja od tog pravila pod uvjetom da se utvrdi da nema opasnosti od širenja štetnih organizama.

               (2)

               Odlukom Komisije 2003/250/EZ (2) dozvoljava se državama članicama da predvide privremena odstupanja od određenih odredaba Direktive 2000/29/EZ u pogledu biljaka jagode (Fragaria L.) namijenjenih sadnji, osim sjemena, podrijetlom iz Republike Južne Afrike.

               (3)

               Okolnosti koje opravdavaju ovo izuzeće još uvijek vrijede i nema novih podataka koji bi zahtijevali ponovni pregled posebnih uvjeta.

               (4)

               Državama članicama treba stoga dozvoliti unos takvih biljaka na njihovo državno područje pod posebnim uvjetima na daljnje ograničeno razdoblje.

               (5)

               Mjere predviđene u ovoj Odluci u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   U članku 1. stavku 2. Odluke 2003/250/EZ dodaju se sljedeće točke od (e) do (h):

               „(e)

               1. lipnja 2007. do 30. rujna 2007.;

               (f)

               1. lipnja 2008. do 30. rujna 2008.;

               (g)

               1. lipnja 2009. do 30. rujna 2009.;

               (h)

               1. lipnja 2010. do 30. rujna 2010.”

         Članak 2.
   Ova je Odluka upućena državama članicama.

      Sastavljeno u Bruxellesu 4. travnja 2007.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      (2)  SL L 93, 10.4.2003., str. 36.


Odluka Komisije od 08/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.6817 - ALLIANZ / AXA / COVEA / GENERALI / CSCA / NETPROASSUR) prema Uredbi Vijeća (EZ) br. 139/2004 (Samo je francuski tekst vjerodostojan)


Odluka Komisije od 18/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7808 - BAIN CAPITAL INVESTORS / AUTODISTRIBUTION GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/570/EZ: Odluka Komisije od 20. kolovoza 2007. o izmjeni Odluke 2003/634/EZ o odobravanju programa u svrhu stjecanja statusa odobrenih zona i odobrenih uzgajališta u neodobrenim zonama s obzirom na virusnu hemoragijsku septikemiju (VHS) i zaraznu hematopoetsku nekrozu (ZHN) kod riba (priopćena pod brojem dokumenta C(2007) 3902)  Tekst značajan za EGP

text:
               03/Sv. 53

               HR

               Službeni list Europske unije

               122

         32007D0570

               L 217/36

               SLUŽBENI LIST EUROPSKE UNIJE

         ODLUKA KOMISIJE
   od 20. kolovoza 2007.
   o izmjeni Odluke 2003/634/EZ o odobravanju programa u svrhu stjecanja statusa odobrenih zona i odobrenih uzgajališta u neodobrenim zonama s obzirom na virusnu hemoragijsku septikemiju (VHS) i zaraznu hematopoetsku nekrozu (ZHN) kod riba
   (priopćena pod brojem dokumenta C(2007) 3902)
   (Tekst značajan za EGP)
   (2007/570/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda (1), a posebno njezin članak 10. stavak 2.,
   budući da:

               (1)

               U skladu s Direktivom 91/67/EEZ država članica Komisiji može podnijeti program osmišljen na način koji joj omogućava započinjanje postupaka za zonu, ili uzgajalište smješteno u neodobrenoj zoni, za stjecanje statusa odobrene zone ili statusa odobrenog uzgajališta smještenog u neodobrenoj zoni s obzirom na jednu ili više bolesti riba - virusnu hemoragijsku septikemiju (VHS) i zaraznu hematopoetsku nekrozu (ZHN). Odlukom Komisije 2003/634/EZ (2) odobrava se i navodi programe koje su podnijele različite države članice.

               (2)

               Pismom od 28. ožujka 2007. Ujedinjena Kraljevina podnijela je zahtjev za odobrenjem programa koji se treba primijeniti na rijeci Ouse kako bi ponovno stekla status odobrene zone s obzirom na VHS. Komisija je pozorno pregledala podneseni program i ustanovila da on udovoljava članku 10. Direktive 91/67/EEZ. Shodno tome, taj bi program trebalo odobriti i uključiti na popis u Prilogu I. Odluci 2003/634/EZ.

               (3)

               Pismom od 21. studenoga 2006. Finska je podnijela zahtjev za produljenjem odobrenog statusa slobodnog od VHS-a na sve njezine obalne zone isključujući zone s posebnim mjerama iskorjenjivanja. Dokumentacija koju je Finska osigurala pokazuje da zona udovoljava članku 5. Direktive 91/67/EEZ. Sve obalne zone na njezinom državnom području, izuzimajući zone s posebnim mjerama iskorjenjivanja, smatraju se slobodnima od bolesti i dodaju se na popis odobrenih zona s obzirom na VHS u Prilogu I. Odluci Komisije 2002/308/EZ od 22. travnja 2002. o utvrđivanju popisa odobrenih zona ili odobrenih uzgajališta s obzirom na jednu ili više bolesti riba - virusnu hemoragijsku septikemiju (VHS) i zaraznu hematopoetsku nekrozu (ZHN) (3). Stoga je program za slobodno područje od VHS-a koji se primjenjuje na sva obalna područja Finske, izuzimajući dio programa koji obuhvaća zone s posebnim mjerama iskorjenjivanja, okončan i trebalo bi ga brisati iz Priloga I. Odluci 2003/634/EZ.

               (4)

               Pismom od 11. siječnja 2006. Italija je podnijela zahtjev za odobrenjem programa koji se treba primijeniti na uzgajalištu kako bi steklo status odobrenog uzgajališta u neodobrenoj zoni s obzirom na VHS i ZHN. Komisija je pozorno pregledala podneseni program i ustanovila da on udovoljava članku 10. Direktive 91/67/EEZ. Shodno tome, taj bi program trebalo odobriti i uključiti na popis u Prilogu II. Odluci 2003/634/EZ.

               (5)

               Okončani su programi koji se primjenjuju na zonu Val di Sole e Val di Non i na zonu Val Banale u Autonomnoj pokrajini Trento i program koji se primjenjuje na zonu u Valle del Torrente Venina u Lombardiji. Njih bi stoga trebalo brisati iz Priloga I. Odluci 2003/634/EZ.

               (6)

               Odluku 2003/634/EZ trebalo bi stoga odgovarajuće izmijeniti.

               (7)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 2003/634/EZ zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 20. kolovoza 2007.

            Za Komisiju

         Markos KYPRIANOU

            Član Komisije

      (1)  SL L 46, 19.2.1991., str. 1. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (2)  SL L 220, 3.9.2003., str. 8. Odluka kako je zadnje izmijenjena Odlukom 2006/685/EZ (SL L 282, 13.10.2006., str. 44.).

      (3)  SL L 106, 23.4.2002., str. 28. Odluka kako je zadnje izmijenjena Odlukom 2007/345/EZ (SL L 130, 22.5.2007., str. 16.).

      PRILOG
      „
            PRILOG I.

               PROGRAMI PODNESENI U SVRHU STJECANJA STATUSA ODOBRENE ZONE S OBZIROM NA JEDNU ILI VIŠE BOLESTI RIBA – VHS I ZHN

            1.   DANSKA

            PROGRAMI KOJE JE DANSKA PODNIJELA 22. SVIBNJA 1995. KOJI OBUHVAĆAJU:

                        —

                        Slivno područje FISKEBÆK Å

                        —

                        Sve DIJELOVE JUTLANDA južno i zapadno od slivnog područja Storåen, Karup å, Gudenåen i Grejs å

                        —

                        Područje svih DANSKIH OTOKA

                  2.   NJEMAČKA

            PROGRAM KOJI JE NJEMAČKA PODNIJELA 25. VELJAČE 1999. KOJI OBUHVAĆA:

                        —

                        Zonu u vodnom području slivova OBERN NAGOLD

                  3.   ITALIJA

            3.1.   PROGRAM KOJI JE ITALIJA PODNIJELA ZA AUTONOMNU POKRAJINU BOLZANO 6. LISTOPADA 2001., KAKO JE IZMIJENJEN PISMOM OD 27. OŽUJKA 2003., KOJI OBUHVAĆA:

               Zona Provincia di Bolzano

                        —

                        Zona obuhvaća sva vodna područja slivova u pokrajini Bolzano.

                  Zona uključuje gornji dio ZONA VAL DELL’ADIGE — tj. vodno područje slivova rijeke Adige od njezinih izvorišta u pokrajini Bolzano do granice s pokrajinom Trento.
            (NB: Preostali, niži dio ZONA VAL DELL’ADIGE obuhvaćen je odobrenim programom za Autonomnu pokrajinu Trento. Gornji i donji dijelovi ove zone moraju se smatrati jednom epidemiološkom jedinicom.)
            3.2.   PROGRAMI KOJE JE ITALIJA PODNIJELA ZA AUTONOMNU POKRAJINU TRENTO 23. PROSINCA 1996. I 14. SRPNJA 1997. KOJI OBUHVAĆAJU:

               Zona Val dell’Adige — donji dio

                        —

                        Vodno područje slivova rijeke Adige i njezinih izvorišta na teritoriju u Autonomnoj pokrajini Trento, od granice s pokrajinom Bolzano do brane Ala (hidroelektrane).

                  (NB: Gornji dio ZONA VAL DELL’ADIGE obuhvaćen je odobrenim programom za pokrajinu Bolzano. Gornji i donji dijelovi ove zone moraju se smatrati jednom epidemiološkom jedinicom.)

               Zona Torrente Arnò

                        —

                        Vodno područje slivova od izvorišta potoka Arnò do nizvodnih brana, blizu točke gdje potok Arnò utječe u rijeku Sarca

               Zona Varone

                        —

                        Vodno područje slivova od izvorišta potoka Magnone do vodopada

               Zona Alto e Basso Chiese

                        —

                        Vodno područje slivova rijeke Chiese od izvorišta do brane Condino, isključujući slivno područje potoka Adanà i Palvico

               Zona Torrente Palvico

                        —

                        Vodno područje slivova potoka Palvico do betonske i kamene brane

                  3.3.   PROGRAM KOJI JE ITALIJA PODNIJELA ZA REGIJU VENETO 21. VELJAČE 2001. KOJI OBUHVAĆA:

               Zona Torrente Astico

                        —

                        Vodno područje slivova rijeke Astico od njezinih izvorišta (u Autonomnoj pokrajini Trento i u pokrajini Vicenza (regija Veneto) do brane blizu mosta Pedescala u pokrajini Vicenza.

                  Nizvodni dio rijeke Astico između brane blizu mosta Pedescala i brane Pria Maglio smatra se tampon zonom.
            3.4.   PROGRAM KOJI JE ITALIJA PODNIJELA ZA REGIJU UMBRIA 20. VELJAČE 2002. KOJI OBUHVAĆA:

               Zona Fosso de Monterivoso

                        —

                        Vodno područje slivova rijeke Monterivoso od njezinih izvorišta do brana Ferentillo

                  3.5.   PROGRAM KOJI JE ITALIJA PODNIJELA ZA REGIJU TOSKANA 23. RUJNA 2004. KOJI OBUHVAĆA:

               Zona Valle di Tosi

                        —

                        Vodno područje slivova rijeke Vicano di S. Ellero od njezinih izvorišta do brane kod Il Greto blizu sela Raggioli

                  3.6.   PROGRAM KOJI JE ITALIJA PODNIJELA ZA REGIJU TOSKANA 22. STUDENOGA 2005. KOJI OBUHVAĆA:

               Bacino del Torrente Taverone

                        —

                        Vodno područje slivova rijeke Taverone od njezinih izvorišta do brane smještene nizvodno od uzgajališta riba Il Giardino

                  3.7.   PROGRAM KOJI JE ITALIJA PODNIJELA ZA REGIJU PIJEMONT 2. VELJAČE 2006. KOJI OBUHVAĆA:

               Zona Valle Sessera

                        —

                        Vodno područje slivova rijeke Sessera od njezinih izvorišta do brane ‚Ponte Granero’ u općini Coggiola

                  3.8.   PROGRAM KOJI JE ITALIJA PODNIJELA ZA REGIJU LOMBARDIJA 21. VELJAČE 2006. KOJI OBUHVAĆA:

               Zona Valle del Torrente Bondo

                        —

                        Vodno područje slivova rijeke Bondo od njezinih izvorišta do brane Vesio

                  3.9.   PROGRAM KOJI JE ITALIJA PODNIJELA ZA REGIJU LOMBARDIJA 22. SVIBNJA 2006. KOJI OBUHVAĆA:

               Zona Fosso Melga — Bagolino

                        —

                        Vodno područje slivova rijeke Fosso Melga od njezinih izvorišta do brane gdje se Fosso Melga ulijeva u rijeku Caffaro

                  4.   FINSKA

            4.1.   PROGRAM ZA PODRUČJE SLOBODNO OD VHS-a KOJI UKLJUČUJE POSEBNE MJERE ISKORJENJIVANJA KAKO JE FINSKA OPISALA U PISMIMA OD 27. OŽUJKA I 4. LIPNJA 2002., 12. OŽUJKA, 12. LIPNJA I 20. LISTOPADA 2003. KOJI OBUHVAĆA:

                        —

                        pokrajinu Åland

                        —

                        područje pod ograničenjem Pyhtää

                        —

                        područje pod ograničenjem koja obuhvaća općine Uusikaupunki, Pyhäranta i Rauma

                  5.   UJEDINJENA KRALJEVINA

            5.1.   PROGRAM ZA PODRUČJE SLOBODNO OD VHS-a KOJI JE PODNIJELA UJEDINJENA KRALJEVINA 28. OŽUJKA 2007. KOJI OBUHVAĆA:

                        —

                        Rijeku Ouse od njezinih izvorišta do uobičajene plimne granice kod ustave Naburm i Weir

            PRILOG II.

               PROGRAMI KOJI SU PODNESENI U SVRHU STJECANJA STATUSA ODOBRENOG UZGAJALIŠTA SMJEŠTENOG U NEODOBRENOJ ZONI S OBZIROM NA JEDNU ILI VIŠE BOLESTI RIBA – VHS I ZHN

            1.   ITALIJA

            1.1.   PROGRAM KOJI JE ITALIJA PODNIJELA ZA POKRAJINU UDINE U REGIJI FRIULI VENEZIA GIULIA 2. SVIBNJA 2000. KOJI OBUHVAĆA:

               Uzgajališta u vodnom području slivova rijeke Tagliamento:

                        —

                        Azienda Vidotti Giulio s.n.c., Sutrio

                  1.2.   PROGRAM KOJI JE ITALIJA PODNIJELA ZA REGIJU CALABRIA 11. SIJEČNJA 2007. KOJI OBUHVAĆA:

               Uzgajališta u vodnom području slivova rijeke Noce:

                        —

                        Pietro Forestieri-Tortora (CS) Loc. S. Sago.

                  ”


Odluka Komisije od 29/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6780 - EVN NETZ / OÖ. FERNGAS NETZ / GASNETZ STEIERMARK / GAS CONNECT AUSTRIA / AGGM AUSTRIAN GAS GRID MANAGEMENT) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 14/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8174 - TALANX / ABERDEEN / ESCALA VILA FRANCA / PNH PARQUE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/227/EZ: Odluka Vijeća od 16. ožujka 1998. o izmjeni odluka 95/409/EZ, 95/410/EZ i 95/411/EZ o metodama koje se moraju koristiti za mikrobiološko ispitivanje koje se mora provesti na mesu namijenjenom za Finsku i Švedsku

text:
               03/Sv. 014

               HR

               Službeni list Europske unije

               25

         31998D0227

               L 087/14

               SLUŽBENI LIST EUROPSKE UNIJE

               16.03.1998.

      ODLUKA VIJEĆA

   od 16. ožujka 1998.
   o izmjeni odluka 95/409/EZ, 95/410/EZ i 95/411/EZ o metodama koje se moraju koristiti za mikrobiološko ispitivanje koje se mora provesti na mesu namijenjenom za Finsku i Švedsku
   (98/227/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   uzimajući u obzir Direktivu Vijeća 64/433/EEZ od 26. lipnja 1964. o zdravstvenim uvjetima koji utječu na trgovinu svježim mesom unutar Zajednice (1), a posebno članak 5. stavak 3. točku (a),
   uzimajući u obzir Direktivu Vijeća 71/118/EEZ od 15. veljače 1971. o zdravstvenim problemima koji utječu na proizvodnju i stavljanje na tržište svježeg mesa peradi (2), a posebno njezin članak 5. stavak 3. točku (a),
   uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (3), a posebno njezin članak 10.b stavak 1.,
   budući da je Znanstveni veterinarski odbor u svom izvješću od 3. lipnja 1996. dao mišljenje o metodama mikrobiološkog ispitivanja koje pružaju istovjetna jamstva i budući da bi ga trebalo uzeti u obzir;
   budući da je stoga prikladno izmijeniti Odluke 95/409/EZ (4), 95/410/EZ (5) i 95/411/EZ (6) o utvrđivanju mikrobiološkog ispitivanja uzorkovanjem za određene vrste mesa namijenjenog za Finsku i Švedsku, kako bi se uvela mogućnost, prvo, korištenja mikrobiološke metode koja pruža istovjetna jamstva predložena u mišljenju te, drugo, odobrenja novih metoda koje pružaju istovjetna jamstva;
   budući da je za odobrenje novih metoda koje pružaju istovjetna jamstva prikladno predvidjeti postupak bliske suradnje između Komisije i država članica analogan onome koji je utvrđen u članku 16. Direktive 64/433/EEZ ili u članku 21. Direktive 71/118/EEZ ili u članku 32. Direktive 90/539/EEZ,
   DONIJELO JE OVU ODLUKU:
   Članak 1.
   U Prilogu Odluci 95/409/EZ, odjeljak C zamjenjuje se sljedećim:

      „ODJELJAK C

         MIKROBIOLOŠKA METODA ZA ISPITIVANJE UZORAKA

      Mikrobiološko bi ispitivanje uzoraka zbog salmonele trebalo provoditi prema normama Međunarodne organizacije za normizaciju ISO 6579: 1993 ili revidiranim izdanjima ili metodom koju je opisao Nordijski odbor o analizi hrane (NMKL metoda br. 71, četvrto izdanje, 1991.) ili revidiranim izdanjima. Međutim, moguće je odobriti metode koje pružaju istovjetna jamstva u skladu s postupkom koji je predviđen člankom 16. Direktive 64/433/EEZ.
      Kada se rezultati analize osporavaju između država članica, potrebno je smatrati normu Međunarodne organizacije za normizaciju ISO 6579: 1993 ili revidirana izdanja referentnom metodom.”

   Članak 2.
   U Prilogu Odluci 95/410/EZ, točka 3. zamjenjuje se sljedećim:

      „3.   Mikrobiološka metoda za ispitivanje uzoraka

      Mikrobiološko bi ispitivanje uzoraka zbog salmonele trebalo provoditi prema normama Međunarodne organizacije za normizaciju ISO 6579: 1993 ili revidiranim izdanjima ili metodom koju je opisao Nordijski odbor o analizi hrane (NMKL metoda br. 71, četvrto izdanje, 1991.) ili revidiranim izdanjima. Međutim, moguće je odobriti metode koje pružaju istovjetna jamstva u skladu s postupkom koji je predviđen člankom 32. Direktive 90/539/EEZ.
      Kada se rezultati analize osporavaju između država članica, potrebno je smatrati normu Međunarodne organizacije za normizaciju ISO 6579: 1993 ili revidirana izdanja referentnom metodom.”

   Članak 3.
   U Prilogu Odluci 95/411/EZ, odjeljak C zamjenjuje se sljedećim:

      „ODJELJAK C

         MIKROBIOLOŠKA METODA ZA ISPITIVANJE UZORAKA

      Mikrobiološko bi ispitivanje uzoraka zbog salmonele trebalo provoditi prema normama Međunarodne organizacije za normizaciju ISO 6579: 1993 ili revidiranim izdanjima ili metodom koju je opisao Nordijski odbor o analizi hrane (NMKL metoda br. 71, četvrto izdanje, 1991.) ili revidiranim izdanjima. Međutim, moguće je odobriti metode koje pružaju istovjetna jamstva u skladu s postupkom koji je predviđen člankom 21. Direktive 71/118/EEZ.
      Kada se rezultati analize osporavaju između država članica, potrebno je smatrati normu Međunarodne organizacije za normizaciju ISO 6579: 1993 ili revidirana izdanja referentnom metodom.”

   Članak 4.
   Ova je Odluka upućena državama članicama.

      Sastavljeno u Bruxellesu 16. ožujka 1998.

            Za Vijeće

            Predsjednik

         J. CUNNINGHAM

      (1)  SL 121, 29.7.1964., str. 2012/64. Direktiva kako je izmijenjena Direktivom 95/23/EZ (SL L 243, 11.10.1995., str. 7.).

      (2)  SL L 55, 8.3.1971., str. 23. Direktiva kako je izmijenjena Direktivom 96/23/EZ (SL L 125, 23.5.1996., str. 10.).

      (3)  SL L 303, 31.10.1990., str. 6. Direktiva kako je izmijenjena Aktom o pristupanju iz 1994.

      (4)  SL L 243, 11.10.1995., str. 21.

      (5)  SL L 243, 11.10.1995., str. 25.

      (6)  SL L 243, 11.10.1995., str. 29.


Odluka Komisije od 10/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6862 - VINCI / AEROPORTOS DE PORTUGAL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 08/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7071 - TELENOR / SCHIBSTED / SINGAPORE PRESS HOLDINGS / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 21/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8244 - THE COCA-COLA COMPANY / COCA-COLA HBC / NEPTŪNO VANDENYS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/609/EZ: Odluka Komisije od 16. srpnja 2008. o izmjeni Odluke 2006/636/EZ o utvrđivanju godišnje raščlambe iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013. (priopćena pod brojem dokumenta C(2008) 3347)

text:
               03/Sv. 037

               HR

               Službeni list Europske unije

               26

         32008D0609

               L 195/28

               SLUŽBENI LIST EUROPSKE UNIJE

               16.07.2008.

      ODLUKA KOMISIJE

   od 16. srpnja 2008.
   o izmjeni Odluke 2006/636/EZ o utvrđivanju godišnje raščlambe iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013.
   (priopćena pod brojem dokumenta C(2008) 3347)
   (2008/609/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 69. stavak 4.,
   budući da:

               (1)

               Odluka Vijeća 2006/493/EZ o određivanju iznosa potpora Zajednice ruralnom razvoju za razdoblje od 1. siječnja 2007. do 31. prosinca 2013., njegova godišnja raščlamba i najmanji iznos koji se usmjerava u regije koje su prihvatljive prema Cilju približavanja (2) bila je izmijenjena da bi se u skladu s Uredbom (EZ) br. 1698/2005 uzela u obzir odluka proračunskog tijela o prijenosu u 2008. nekih odobrenih sredstava za preuzimanje obaveza u okviru iznosa potpore Zajednice ruralnom razvoju, koja u 2007. nisu bila iskorištena, na temelju točke 48. Međuinstitucionalnog sporazuma između Europskog parlamenta, Vijeća i Komisije o proračunskoj disciplini i dobrom financijskom upravljanju (3).

               (2)

               Odluka Komisije 2006/636/EZ (4) mora se odgovarajuće izmijeniti,

         DONIJELA JE OVU ODLUKU:
   Članak 1.
   Prilog Odluci 2006/636/EZ zamjenjuje se Prilogom ovoj Odluci.
   Članak 2.
   Ova Odluka se primjenjuje od proračunske godine 2008. na dalje.
   Članak 3.
   Ova je Odluka upućena državama članicama.

      Sastavljeno u Bruxellesu 16. srpnja 2008.

            Za Komisiju

         Mariann FISCHER BOEL

            Članica Komisije

      (1)  SL L 277, 21.10.2005., str. 1. Uredba kako je zadnje izmijenjena Uredbom (EZ) br. 146/2008 (SL L 46, 21.2.2008., str. 1.).

      (2)  SL L 195, 15.7.2006., str. 22.

      (3)  SL C 139, 14.6.2006., str. 1.

      (4)  SL L 261, 22.9.2006., str. 32. Odluka kako je zadnje izmijenjena Odlukom 2007/680/EZ (SL L 280, 24.10.2007., str. 27.).
   PRILOG
   Raspodjela potpore Zajednice za ruralni razvoj po državama članicama za razdoblje 2007.-2013.

               (tekuće cijene u eurima)

               2007

               2008

               2009

               2010

               2011

               2012

               2013

               Ukupno 2007.-2013.

               Od toga minimum za prihvatljive regije u okviru cilja približavanja
               (ukupno)

               Belgija

               63 991 299

               63 957 784

               60 238 083

               59 683 509

               59 267 519

               56 995 480

               54 476 632

               418 610 306

               40 744 223

               Bugarska (1)

               244 055 793

               337 144 772

               437 343 751

               399 098 664

               398 058 913

               397 696 922

               395 699 781

               2 609 098 596

               692 192 783

               Češka Republika

               396 623 321

               392 638 892

               388 036 387

               400 932 774

               406 640 636

               412 672 094

               417 962 250

               2 815 506 354

               1 635 417 906

               Danska

               62 592 573

               66 344 571

               63 771 254

               64 334 762

               63 431 467

               62 597 618

               61 588 551

               444 660 796

               0

               Njemačka

               1 184 995 564

               1 186 941 705

               1 147 425 574

               1 156 018 553

               1 159 359 200

               1 146 661 509

               1 131 114 950

               8 112 517 055

               3 174 037 771

               Estonija

               95 608 462

               95 569 377

               95 696 594

               100 929 353

               104 639 066

               108 913 401

               113 302 602

               714 658 855

               387 221 654

               Irska

               373 683 516

               355 014 220

               329 171 422

               333 372 252

               324 698 528

               316 771 063

               307 203 589

               2 339 914 590

               0

               Grčka

               461 376 206

               463 470 078

               453 393 090

               452 018 509

               631 768 186

               626 030 398

               619 247 957

               3 707 304 424

               1 905 697 195

               Španjolska

               286 654 092

               1 277 647 305

               1 246 359 901

               1 253 424 047

               1 057 772 000

               1 050 937 191

               1 041 123 263

               7 213 917 799

               3 178 127 204

               Francuska

               931 041 833

               942 359 146

               898 672 939

               909 225 155

               933 778 147

               921 205 557

               905 682 332

               6 441 965 109

               568 263 981

               Italija

               1 142 143 461

               1 135 428 298

               1 101 390 921

               1 116 626 236

               1 271 659 589

               1 266 602 382

               1 258 158 996

               8 292 009 883

               3 341 091 825

               Cipar

               26 704 860

               24 772 842

               22 749 762

               23 071 507

               22 402 714

               21 783 947

               21 037 942

               162 523 574

               0

               Latvija

               152 867 493

               147 768 241

               142 542 483

               147 766 381

               148 781 700

               150 188 774

               151 198 432

               1 041 113 504

               327 682 815

               Litva

               260 974 835

               248 836 020

               236 928 998

               244 741 536

               248 002 433

               250 278 098

               253 598 173

               1 743 360 093

               679 189 192

               Luksemburg

               14 421 997

               13 661 411

               12 655 487

               12 818 190

               12 487 289

               12 181 368

               11 812 084

               90 037 826

               0

               Mađarska

               570 811 818

               537 525 661

               498 635 432

               509 252 494

               547 603 625

               563 304 619

               578 709 743

               3 805 843 392

               2 496 094 593

               Malta

               12 434 359

               11 527 788

               10 656 597

               10 544 212

               10 347 884

               10 459 190

               10 663 325

               76 633 355

               18 077 067

               Nizozemska

               70 536 869

               72 638 338

               69 791 337

               70 505 293

               68 706 648

               67 782 449

               66 550 233

               486 521 167

               0

               Austrija

               628 154 610

               594 709 669

               550 452 057

               557 557 505

               541 670 574

               527 868 629

               511 056 948

               3 911 469 992

               31 938 190

               Poljska

               1 989 717 841

               1 932 933 351

               1 872 739 817

               1 866 782 838

               1 860 573 543

               1 857 244 519

               1 850 046 247

               13 230 038 156

               6 997 976 121

               Portugal

               560 524 173

               562 491 944

               552 040 154

               559 861 895

               565 142 601

               565 192 105

               564 072 156

               3 929 325 028

               2 180 735 857

               Rumunjska (2)

               0

               1 146 687 683

               1 442 871 530

               1 359 770 651

               1 357 854 634

               1 359 146 997

               1 356 173 250

               8 022 504 745

               1 995 991 720

               Slovenija

               149 549 387

               139 868 094

               129 728 049

               128 304 946

               123 026 091

               117 808 866

               111 981 296

               900 266 729

               287 815 759

               Slovačka

               303 163 265

               286 531 906

               268 049 256

               256 310 239

               263 028 387

               275 025 447

               317 309 578

               1 969 418 078

               1 106 011 592

               Finska

               335 121 543

               316 143 440

               292 385 407

               296 367 134

               287 790 092

               280 508 238

               271 617 053

               2 079 932 907

               0

               Švedska

               292 133 703

               277 225 207

               256 996 031

               260 397 463

               252 975 513

               246 760 755

               239 159 282

               1 825 647 954

               0

               Ujedinjena Kraljevina

               263 996 373

               645 001 582

               698 582 271

               741 000 084

               748 834 332

               752 295 626

               748 964 152

               4 598 674 420

               188 337 515

               Ukupno

               10 873 879 246

               13 274 839 325

               13 279 304 584

               13 290 726 182

               13 470 301 311

               13 424 913 242

               13 369 510 797

               90 983 474 687

               31 232 644 963

      (1)  Za godine 2007., 2008. i 2009., sredstva koja potječu iz Komponente za smjernice EFSJP-a iznose za dotične godine 193 715 561 EUR, 263 453 163 EUR i 337 004 104 EUR.

      (2)  Za godine 2007., 2008. i 2009., sredstva koja potječu iz Komponente za smjernice EFSJP-a iznose za dotične godine 610 786 223 EUR, 831 389 081 EUR i 1 058 369 098 EUR.


title: 2008/952/EZ: Odluka Komisije od 19. studenoga 2008. o uspostavljanju detaljnih smjernica za provedbu i primjenu Priloga II. Direktivi 2004/8/EZ Europskog parlamenta i Vijeća ((priopćena pod brojem dokumenta C(2008) 7294)  Tekst značajan za EGP

text:
               12/Sv. 003

               HR

               Službeni list Europske unije

               87

         32008D0952

               L 338/55

               SLUŽBENI LIST EUROPSKE UNIJE

               19.11.2008.

      ODLUKA KOMISIJE

   od 19. studenoga 2008.
   o uspostavljanju detaljnih smjernica za provedbu i primjenu Priloga II. Direktivi 2004/8/EZ Europskog parlamenta i Vijeća
   ((priopćena pod brojem dokumenta C(2008) 7294)
   (Tekst značajan za EGP)
   (2008/952/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2004/8/EZ Europskog parlamenta i Vijeća od 11. veljače 2004. o promicanju kogeneracije na temelju potražnje korisne topline na unutarnjem tržištu energije i o izmjeni Direktive 92/42/EEZ (1), a posebno njezin Prilog II. točku (e),
   budući da:

               (1)

               Direktiva 2004/8/EEZ predviđa da države članice moraju uspostaviti sustav jamstava o podrijetlu električne energije proizvedene iz visokoučinkovite kogeneracije.

               (2)

               Ta bi električna energija trebala biti proizvedena u postupku povezanom s proizvodnjom korisne topline i obračunana u skladu s metodologijom koja je utvrđena u Prilogu II. Direktivi 2004/8/EZ.

               (3)

               Kako bi se osigurala usklađena metodologija za obračun količine električne energije iz kogeneracije, potrebno je usvojiti smjernice kojima se pojašnjavaju postupci i definicije utvrđeni u Prilogu II. Direktivi 2004/8/EZ.

               (4)

               Nadalje, te bi smjernice trebale državama članicama omogućiti da u potpunosti prenesu ključne dijelove Direktive 2004/8/EZ, kao što su jamstva o podrijetlu i uspostavljanje programa pomoći za visokoučinkovitu kogeneraciju. One bi trebale pružiti dodatnu pravnu sigurnost tržišta energije Zajednice i time doprinijeti uklanjanju prepreka za nova ulaganja. One bi također trebale olakšati uspostavu jasnih kriterija za pregledavanje zahtjeva za državnu potporu i financijsku pomoć za kogeneraciju iz sredstava Zajednice.

               (5)

               Mjere predviđene u ovoj Odluci u skladu su s mišljenjem odbora osnovanog člankom 14. stavkom 1. Direktive 2004/8/EZ,

         DONIJELA JE OVU ODLUKU:
   Članak 1.
   U Prilogu ovoj Odluci određuju se detaljne smjernice kojima se pojašnjavaju postupci i definicije potrebni za primjenu metodologije za određivanje količine električne energije iz kogeneracije, kako je utvrđeno u Prilogu II. Direktivi 2004/8/EZ.
   Smjernicama se uspostavlja usklađena metodologija za obračun te količine električne energije.
   Članak 2.
   Ova je Odluka upućena državama članicama.

      Sastavljeno u Bruxellesu 19. studenoga 2008.

            Za Komisiju

         Mariann FISCHER BOEL

            Članica Komisije

      (1)  SL L 52, 21.2.2004., str. 50.
   PRILOG

      Detaljne smjernice za provedbu i primjenu Priloga II. Direktivi 2004/8/EZ

   I.   Obračun električne energije iz kogeneracije

   1.   Za kogeneracijsku jedinicu koja djeluje s tehnički najvećim mogućim povratom topline iz same kogeneracijske jedinice kaže se da djeluje u isključivo kogeneracijskom pogonu. Toplina mora biti proizvedena uz tlak i temperaturu koji su potrebni za posebnu potražnju ili tržište korisne topline. Kod isključivo kogeneracijskog pogona smatra se da je sva električna energija nastala istodobnom proizvodnjom toplinske i električne energije (CHP) (vidjeti sliku 1.).
   2.   Ako rad postrojenja u normalnim uvjetima nije u isključivo kogeneracijskom pogonu, potrebno je odrediti električnu i toplinsku energiju koja nije dobivena kogeneracijom i razlikovati je od istodobno proizvodnje toplinske i električne energije. To treba uraditi na temelju načela koja određuju granice kogeneracije, kako je opisano u odjeljku II. Utrošena i proizvedena energija kotlova samo za grijanje (dodatni, zamjenski kotlovi), koji su u mnogo slučajeva dio tehničkih instalacija u postrojenjima, isključene su, kako je prikazano na slici 1. Strelice u polju „Kogeneracijska jedinica” označuju protok energije preko granica sustava.

      Slika 1.

      Dio za istodobnu proizvodnju toplinske i električne energije, dio za odvojenu proizvodnju toplinske i električne energije i kotlovi samo za grijanje unutar postrojenja

   3.   Za mikrokogeneracijske jedinice, potvrđene vrijednosti mora izdati, odobriti ili nadzirati nacionalno tijelo ili nadležno tijelo imenovano od svake države članice sukladno članku 5. stavku 2. Direktive 2004/8/EZ.
   4.   Električna energija iz kogeneracije obračunava se prema sljedećim koracima.
   5.   Korak 1

               5.1.

               Za razlikovanje dijela električne energije koja se ne smatra proizvedenom iz kogeneracije najprije je potrebno obračunati cjelokupnu učinkovitost kogeneracijske jedinice.

               5.2.

               Cjelokupna učinkovitost kogeneracijske jedinice određuje se na sljedeći način: proizvedena energija postrojenja za kogeneraciju (električna energija, mehanička energija (1) i korisna toplina) u određenom razdoblju izvješćivanja dijeli se s utrošenim gorivom kogeneracijske jedinice u istom razdoblju, tj.
               Cjelokupna učinkovitost = (proizvedena energija)/(utrošeno gorivo)

               5.3.

               Obračun cjelokupne učinkovitosti mora se temeljiti na stvarnim operativnim podacima iz realnih/evidentiranih izmjerenih vrijednosti određene kogeneracijske jedinice, koji se prikupljaju u razdoblju izvješćivanja. Opće ili potvrđene vrijednosti koje dostavi proizvođač (sukladno određenoj tehnologiji) ne mogu se koristiti. (2)

               5.4.

                  Razdoblje izvješćivanja znači razdoblje djelovanja kogeneracijske jedinice za koje se mora utvrditi proizvedena energija. Izvješćivanje se obično provodi godišnje. Međutim, dopuštaju se i kraća razdoblja. Najdulje razdoblje je godina dana, a najkraće jedan sat. Ta se razdoblja mogu razlikovati od učestalosti mjerenja.

               5.5.

                  Proizvedena energija znači ukupnu električnu energiju (iz kogeneracije i odvojene proizvodnje toplinske i električne energije) i korisnu toplinu (HCHP) proizvedenu u kogeneracijskom postrojenju tijekom razdoblja izvješćivanja.

               5.6.

               U skladu s definicijama iz članka 3. točaka (b) i (c) Direktive 2004/8/EZ, korisnom toplinom (HCHP) može se smatrati sljedeća toplina: toplina koja se koristi za procesno ili prostorno grijanje i/ili za naknadno hlađenje; toplina za centralizirano grijanje/hlađenje; ispušni plinovi iz procesa kogeneracije koji se koriste za izravno grijanje i sušenje.

               5.7.

               Primjeri topline koja se ne smatra korisnom toplinom su sljedeći: toplina ispuštena u okoliš bez ikakve korisne uporabe (3); toplina koja se izgubi kroz dimnjake ili ispušne plinove; toplina koja se ispušta u opremi kao što su kondenzatori ili radijatori za odvajanje topline; toplina koja se uporablja interno za uklanjanje zraka, kondenzacijsko grijanje, grijanje dodatne vode i vode za napajanje kotla, koje se koristi pri djelovanju kotlova unutar granica kogeneracijske jedinice, kao što su kotlovi za regeneraciju topline. Udio topline vraćenog kondenzata u kogeneracijsko postrojenje (npr. nakon uporabe za centralizirano grijanje ili u industrijskom postupku) ne smatra se korisnom toplinom i može se oduzeti od protoka topline koji je povezan s proizvodnjom pare sukladno s praksom država članica.

               5.8.

               Izvezena toplina koja se koristi u proizvodnji električne energije na drugoj lokaciji ne ubraja se u korisnu toplinu, nego se smatra dijelom unutarnjeg prijenosa topline u kogeneracijskoj jedinici. U tom se slučaju električna energija proizvedena iz te izvezene topline uključuje u ukupnu proizvedenu električnu energiju (vidjeti sliku 4.).

               5.9.

                  Električna energija koja nije proizvedena kogeneracijom znači električnu energiju proizvedenu u kogeneracijskoj jedinici tijekom razdoblja izvješćivanja u trenutku kada se dogodi jedna od sljedećih situacija: nikakva povezana toplina proizvedena u postupku kogeneracije ili dio proizvedene topline ne može se smatrati korisnom toplinom.

               5.10.

               Električna energija koja nije proizvedena kogeneracijom može se proizvesti u sljedećim slučajevima:

                           (a)

                           u postupcima s nedovoljnom potražnjom korisne topline ili bez proizvodnje korisne topline (na primjer plinske turbine, motori s unutarnjim izgaranjem i gorivne ćelije s nedovoljnom uporabom topline ili bez njezine uporabe);

                           (b)

                           u postupcima s napravama za ispuštanje topline (na primjer kondenzacijski dio elektrana s parnim ciklusom i elektrana kombiniranog ciklusa s kondenzacijskim parnim turbinama s oduzimanjem pare).

               5.11.

                  Utrošeno gorivo znači ukupnu energiju goriva (za kogeneraciju i odvojenu proizvodnju toplinske i električne energije) na temelju niže ogrjevne vrijednosti, koja je potrebna za proizvodnju električne energije i topline (iz kogeneracije i odvojene proizvodnje toplinske i električne energije) u postupku kogeneracije tijekom razdoblja izvješćivanja. Primjeri utrošenoga goriva su sva goriva, para i drugi dovodi topline te otpadna toplina iz procesa, uporabljena za proizvodnju električne energije u kogeneracijskoj jedinici (4). Vraćeni kondenzat iz postupka kogeneracije (u slučaju proizvedene pare) ne smatra se utrošenim gorivom.

               5.12.

               Energija goriva za kogeneraciju znači energiju goriva na temelju niže ogrjevne vrijednosti, koja je potrebna u postupku kogeneracije za istodobnu proizvodnju električne energije i korisne topline tijekom razdoblja izvješćivanja (vidjeti sliku 1.).

               5.13.

               Energija goriva za odvojenu proizvodnju toplinske i električne energije znači energiju goriva na temelju niže ogrjevne vrijednosti, koja je potrebna u kogeneracijskoj jedinici za proizvodnju topline koja se ne smatra korisnom toplinom i/ili električne energije iz odvojene proizvodnje toplinske i električne energije tijekom razdoblja izvješćivanja (vidjeti sliku 1.).

         6.   Korak 2

               6.1.

               Sva izmjerena proizvedena električna energija i sva izmjerena proizvedena korisna toplina može se uzeti u obzir prilikom primjene metodologije za određivanje učinkovitosti postupka kogeneracije ako je cjelokupna učinkovitost kogeneracijske jedinice jednaka ili veća od:

                           (a)

                           80 % za „plinske turbine kombiniranog ciklusa s iskorištavanjem otpadne topline” i „postrojenja s kondenzacijskim parnim turbinama s oduzimanjem pare”; i

                           (b)

                           75 % za druge vrste kogeneracijskih jedinica,

                     kako je navedeno u Prilogu II. Direktivi.

               6.2.

               Za mikrokogeneracijske jedinice (do 50 kWe) sa stvarnim djelovanjem u kogeneracijskom pogonu dopušteno je usporediti obračunanu cjelokupnu učinkovitost (sukladno s korakom 1) s potvrđenim vrijednostima koje dostavi proizvođač, ako su uštede primarne energije, kako je definirano u Prilogu III. točki (b) Direktive 2004/8/EZ, više od nule.

         7.   Korak 3

               7.1.

               Ako je cjelokupna učinkovitost kogeneracijske jedinice niža od graničnih vrijednosti (75 % – 80 %), električna energija može se proizvoditi bez istodobne proizvodnje toplinske energije, a jedinica se može podijeliti na dva virtualna dijela, na dio za istodobnu i dio za odvojenu proizvodnju toplinske i električne energije.

               7.2.

               Za dio za istodobnu proizvodnju toplinske i električne energije, operator postrojenja provjerava uzorak opterećenja (potražnja korisne topline) i procjenjuje djeluje li jedinica u isključivo kogeneracijskom pogonu tijekom određenih razdoblja. Ako to jest slučaj, operator mjeri stvarnu proizvedenu toplinsku i električnu energiju u kogeneracijskoj jedinici za taj slučaj i tijekom tih razdoblja. Na temelju tih podataka on će moći odrediti stvarni „omjer električne i toplinske energije” (Cstvarno) (5).

               7.3.

               Na temelju stvarnog „omjera električne i toplinske energije” operator će moći obračunati koji se dio električne energije, izmjerene tijekom razdoblja izvješćivanja, smatra električnom energijom iz kogeneracije u skladu s formulom ECHP = HCHP × Cstvarno.

               7.4.

               Za kogeneracijske jedinice u razvoju ili u prvoj godini djelovanja, ako se ne mogu utvrditi izmjereni podaci, može se upotrijebiti nacrt „omjera električne i toplinske energije” (Cnacrt) u isključivo kogeneracijskom pogonu. Električna energija iz kogeneracije obračunava se u skladu s formulom ECHP = HCHP × Cnacrt.

         8.   Korak 4

               8.1.

               Ako stvarni „omjer električne i toplinske energije” kogeneracijske jedinice nije poznat, za obračun električne energije iz kogeneracije operator postrojenja može koristiti zadani „omjer električne i toplinske energije” (Czadano), kako je navedeno u Prilogu II. Direktivi 2004/8/EZ. Ona se obračunava u skladu s formulom ECHP = HCHP × Czadano.

               8.2.

               Međutim, u tom slučaju operator mora obavijestiti nacionalno tijelo ili nadležno tijelo koje imenuje svaka država članica, kako je navedeno u članku 5. Direktive, o razlozima zbog kojih stvarni „omjer električne i toplinske energije” nije poznat, razdoblje za koje nedostaju podaci i poduzete mjere za popravljanje stanja.

         9.   Korak 5

               9.1.

               Obračunana električna energija u koracima 3 i 4 uzet će se u obzir prilikom primjene metodologije za određivanje učinkovitosti kogeneracijskog postupka, uključujući obračun ušteda primarne energije (PES) u postupku kogeneracije.

               9.2.

               Za obračun ušteda primarne energije potrebno je odrediti potrošnju goriva pri odvojenoj proizvodnji toplinske i električne energije. Potrošnja goriva pri odvojenoj proizvodnji toplinske i električne energije obračunava se kao količina „električne energije koja nije proizvedena kogeneracijom” podijeljena sa „specifičnom vrijednosti učinkovitosti postrojenja za proizvodnju električne energije”.

         II.   Granice kogeneracijskog sustava

   1.   Granice kogeneracijskog sustava utvrđuju se oko samog postupka kogeneracije. U svrhu praćenja mjerači za određivanje unosa i proizvodnje trebali bi biti postavljeni na tim granicama.
   2.   Kogeneracijska jedinica dostavlja energente u područje potrošnje. To područje ne pripada kogeneracijskoj jedinici, ali koristi energiju koju ona proizvodi. Ta dva područja nisu nužno geografski odvojena u okviru postrojenja, već su to obično područja koja se mogu prikazati kako se vidi na slici dolje. Područje potrošnje može biti industrijski postupak, pojedinačni potrošač toplinske i električne energije, sustav centraliziranoga grijanja/hlađenja i/ili električna mreža. U svim slučajevima područje potrošnje koristi energiju proizvedenu u kogeneracijskoj jedinici (vidjeti sliku 2.).

      Slika 2.

      Područje kogeneracijske jedinice

   3.   Proizvedena električna energija iz kogeneracije mjeri se na terminalima generatora, a nijedna unutarnja potrošnja za djelovanje kogeneracijske jedinice se ne izuzima. Proizvedena električna energija se ne umanjuje za električnu energiju koja se koristi interno.
   4.   Druga oprema za proizvodnju topline ili električne energije, kao što su kotlovi samo za grijanje i jedinice za proizvodnju isključivo električne energije, koja ne pridonosi postupku kogeneracije ne uključuje se kao dio kogeneracijske jedinice, kako je prikazano na slici 3.

      Slika 3.

      Odabir ispravnih granica sustava u slučaju pomoćnih/zamjenskih kotlova (GT: plinska turbina; G: generator; FB: kotao na gorivo; HRB: kotao s iskorištavanjem otpadne topline)

               POGREŠNO

               ISPRAVNO

         5.   Sekundarne parne turbine (vidjeti sliku 4.) moraju biti uključene kao dio kogeneracijske jedinice. Proizvedena električna energija iz sekundarne parne turbine dio je proizvedene energije iz kogeneracijske jedinice. Toplinska energija potrebna za proizvodnju te dodatne električne energije mora biti izuzeta od proizvedene korisne topline iz kogeneracijske jedinice kao cjeline.

      Slika 4.

      Odabir ispravnih granica sustava u slučaju sekundarnih parnih turbina (ST: parna turbina)

               POGREŠNO

               ISPRAVNO

         6.   Kada su pogonski strojevi (tj. motor ili turbina) povezani u nizu (kada se toplina iz jednog pogonskog stroja pretvori u paru za opskrbu parne turbine), ti se pogonski strojevi ne mogu uzeti u obzir odvojeno, čak i ako se parna turbina nalazi na drugoj lokaciji (vidjeti sliku 5.).

      Slika 5.

      Granica kogeneracijske jedinice za povezane pogonske strojeve

   7.   Kada prvi pogonski stroj ne proizvodi električnu ili mehaničku energiju, granica kogeneracijske jedinice je oko drugog pogonskog stroja. Utrošeno gorivo za drugi pogonski stroj proizvedena je toplina prvog pogonskog stroja.

      (1)  Mehanička energija se smatra termodinamički jednakovrijednom električnoj energiji s faktorom 1.

      (2)  Izuzev mikrokogeneracijskih jedinica, vidjeti korak 2 (točka 6.2.).

      (3)  Uključujući neizbježne gubitke toplinske energije i toplinu proizvedenu u kogeneracijskoj jedinici čija potražnja nije ekonomski opravdana.

      (4)  Utrošeno gorivo trebalo bi se mjeriti u ekvivalentnim jedinicama u odnosu na glavno gorivo koje se koristi za proizvodnju tog utrošenoga goriva.

      (5)  Omjer između električne energije i topline koji se koristi za izračun električne energije iz kogeneracije može se upotrijebiti i za izračun električnog kapaciteta kogeneracije, ako jedinica ne može djelovati u isključivo kogeneracijskom pogonu: PCHP = QCHP × C, pri čemu je PCHP električni kapacitet kogeneracije, QCHP je toplinski kapacitet kogeneracije, a C je omjer električne energije i topline.


title: 2009/171/EZ: Odluka Vijeća od 10. veljače 2009. o izmjeni Popisa A Priloga 2. Zajedničkim konzularnim uputama o vizama za diplomatsko-konzularna predstavništva, u vezi s obvezom pribavljanja vize za nositelje indonezijskih diplomatskih i službenih putovnica

text:
               19/Sv. 9

               HR

               Službeni list Europske unije

               318

         32009D0171

               L 061/17

               SLUŽBENI LIST EUROPSKE UNIJE

         ODLUKA VIJEĆA
   od 10. veljače 2009.
   o izmjeni Popisa A Priloga 2. Zajedničkim konzularnim uputama o vizama za diplomatsko-konzularna predstavništva, u vezi s obvezom pribavljanja vize za nositelje indonezijskih diplomatskih i službenih putovnica
   (2009/171/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. na temelju koje Vijeće zadržava provedbene ovlasti u vezi s određenim detaljnim odredbama i praktičnim postupcima za ispitivanje zahtjeva za izdavanje vize (1), a posebno njezin članak 1. stavak 1.,
   uzimajući u obzir inicijativu Austrije,
   budući da:

               (1)

               U Popisu A Prilogu 2. Zajedničkim konzularnim uputama o vizama za diplomatsko-konzularna predstavništva (2) navedene su zemlje čiji državljani ne trebaju pribaviti vizu u jednoj ili u više schengenskih država kad su nositelji diplomatskih ili službenih putovnica, međutim, ako su nositelji obične putovnice, moraju imati vizu.

               (2)

               Austrija želi da se nositelji indonežanskih diplomatskih i službenih putovnica izuzmu od obveze pribavljanja vize. U skladu s tim, Zajedničke konzularne upute trebalo bi na odgovarajući način izmijeniti.

               (3)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, ona je ne obvezuje i na nju se ne primjenjuje. Kako se ova Odluka temelji na schengenskoj pravnoj stečevini u skladu s odredbama glave IV. dijela trećeg Ugovora o osnivanju Europske zajednice, Danska u skladu s člankom 5. tog Protokola u roku šest mjeseci od donošenja ove Odluke odlučuje hoće li Odluku prenijeti u svoje nacionalno pravo.

               (4)

               Što se tiče Islanda i Norveške ova Odluka predstavlja razvoj odredaba schengenske pravne stečevine, u smislu Sporazuma koji su sklopili Vijeće Europske unije i Republika Island i Kraljevina Norveška o pridruživanju Islanda i Norveške provedbi, primjeni i razvoju schengenske pravne stečevine (3), koje spadaju u područje iz članka 1. točke B Odluke Vijeća 1999/437/EZ od 17. svibnja 1999. o određenim dogovorima za primjenu tog Sporazuma (4).

               (5)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u provedbi određenih odredaba schengenske pravne stečevine (5); Ujedinjena Kraljevina stoga ne sudjeluje u njezinu donošenju, ona je ne obvezuje i na nju se ne primjenjuje.

               (6)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanjem u provedbi određenih odredaba schengenske pravne stečevine (6); Irska stoga ne sudjeluje u njezinu donošenju, ona je ne obvezuje i na nju se ne primjenjuje.

               (7)

               Što se tiče Švicarske, ova Odluka predstavlja razvoj odredaba schengenske pravne stečevine, u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (7) koje spadaju u područje iz članka 1. točke B Odluke 1999/437/EZ, u vezi s člankom 3. Odluke Vijeća 2008/146/EZ (8).

               (8)

               Što se tiče Lihtenštajna, ova Odluka predstavlja razvoj odredaba schengenske pravne stečevine, u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točke B Odluke 1999/437/EZ u vezi s člankom 3. Odluke Vijeća 2008/261/EZ (9).

               (9)

               Što se tiče Cipra, ova Odluka predstavlja akt koji se temelji na schengenskoj pravnoj stečevini, ili je s njom na koji drugi način povezan u smislu članka 3. stavka 2. Akta o pristupanju iz 2003.

               (10)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 2. Akta o pristupanju iz 2005.,

         DONIJELO JE OVU ODLUKU:
   Članak 1.
   U Popisu A Prilogu 2. Zajedničkim konzularnim uputama u rubrici „AT” za Indoneziju se unose slova „D” i „S”.
   Članak 2.
   Ova se Odluka primjenjuje od 1. ožujka 2009.
   Članak 3.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 10. veljače 2009.

            Za Vijeće

            Predsjednik

         M. KALOUSEK

      (1)  SL L 116, 26.4.2001., str. 2.

      (2)  SL C 326, 22.12.2005., str. 1.

      (3)  SL L 176, 10.7.1999., str. 36.

      (4)  SL L 176, 10.7.1999., str. 31.

      (5)  SL L 131, 1.6.2000., str. 43.

      (6)  SL L 64, 7.3.2002., str. 20.

      (7)  SL L 53, 27.2.2008., str. 52.

      (8)  SL L 53, 27.2.2008., str. 1.

      (9)  SL L 83, 26.3.2008., str. 3.


Odluka Komisije od 22/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7867 - KKCG / FOXCONN / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)